প্রকাশ ঝা’র বিরুদ্ধে প্রতারণার মামলা খারিজ

মুম্বই: বলিউড চিত্রপরিচালক প্রকাশ ঝা (Prakash Jha)-র বিরুদ্ধে প্রতারণার মামলা খারিজ। জামশেদপুরে প্রস্তাবিত মাল্টিপ্লেক্স তৈরি না করায় ২০১১ সালে অভিযোগ দায়ের হয়েছিল। রাঁচির মুখ্য বিচার বিভাগীয় ম্যাজিস্ট্রেটের কাছে বিচারাধীন সেই মামলা খারিজ করা হয়।চুক্তিমত প্রাথমিক লেনদেন হওয়ার পর যদি কাজ না হয়, সেক্ষেত্রে চুক্তিভঙ্গের অভিযোগ তোলা যায়। কিন্তু স্রেফ প্রতিশ্রুতিভঙ্গের জন্য প্রতারণার অভিযোগ হতে পারে না।

তাছাড়া কোনও এক পক্ষকে চাপ দিয়ে কার্যসিদ্ধি করার জন্য ফৌজদারি মামলায় আদালত সায় দিতে পারে না, অভিমত আদালতের। উল্লেখ্য, মাল্টিপ্লেক্স সহ সুপার বিল্ট আপ এরিয়া তৈরি করে দেওয়ার প্রতিশ্রুতি দেন প্রকাশ। এজন্য সংশ্লিষ্ট বেসরকারি সংস্থা প্রকাশকে তিনটি ব্যাংক ড্রাফট মারফত কুড়ি লক্ষ টাকা দেন। কিন্তু পুলিশ প্রতারণার অভিযোগ নিতে চায়নি। বিষয়টি দেওয়ানী, জানিয়েছিল পুলিশ।

আরও পড়ুন: ভালোবাসার মরশুমে বিশেষ চমক করণের, দেখুন

নিম্ন আদালতের নির্দেশে পুলিশ অভিযোগ নেয়। সেই পদক্ষেপ প্রকাশ হাইকোর্টে চ্যালেঞ্জ করেন। জানান, ড্রাফটগুলি আদৌ ভাঙানো হয়নি। ড্রাফট যেখানে ভাঙানো হয়নি, সেখানে ইন্ডিয়ান কন্ট্রাক্ট আইনও কার্যকর নয়। সংস্থাটি যেহেতু আলাদা করে দেওয়ানি মামলা করেছে, তাই ফৌজদারী মামলা এখানে হতে পারে না, জানিয়েছে হাইকোর্ট।