‘আশ্রম ৩’-র শ্যুটিংয়ে চলল ভাঙচুর

বজরং দলের হাতে আক্রান্ত বলিউডের বর্ষীয়ান পরিচালক প্রকাশ ঝাঁ।ববি দেওল অভিনীত ওয়েব সিরিজ ‘আশ্রম’ এর তৃতীয় সিজনের অপেক্ষায় রয়েছেন সিনেপ্রেমীরা। কিছুদিন আগেই জানা গিয়েছে ভোপালে ‘আশ্রম সিজন-৩’ র শ্যুটিং শুরু করে দিয়েছেন পরিচালক প্রকাশ ঝাঁ।প্রথম সিজন থেকেই সিরিজ নিয়ে বারবার তৈরি হয়েছে বিতর্ক।‘আশ্রম’-এ দেখানো হয়েছে একজন ভন্ড ধর্মগুরু ভক্তদের বোকা বানিয়ে সকলের চোখের সামনে কি ভাবে একের পর এক কুকর্ম করে যাচ্ছেন।নতুন সিজনের শ্যুটিংয়ের শুরু থেকেই বারবার বিক্ষোভ প্রদর্শন করেছে বজরং দল।তাঁদের দাবি,’আশ্রম’-এর কাহিনিতে একট বিশেষ ধর্মকে কালিমালিপ্ত করার চেষ্টা করছেন পরিচালক প্রকাশ ঝাঁ।তাই অবিলম্বে বন্ধ করতে হবে শ্যুটিং।

আরও পড়ুন – ট্রেলারে ‘বান্টি অউর বাবলি ২’

রবিবার চরমে ওঠে উত্তেজনা।শ্যুটিং ফ্লোরে ঢুকে পড়ে ভাঙচুর চালায় বজরং দলের সদস্যরা।তাদের নিগ্রহের শিকার হন পরিচালক প্রকাশ ঝাঁ সহ বেশ কিছু ক্রু মেম্বার।পাশাপাশি পরিচালকের মুখে কালিও ছেটানো হয়েছে বলে শোনা যাচ্ছে।বজরং দলের রোষের মুখে অভিনেতা ববি দেওলও।

আরও পড়ুন – OMG! অক্ষয় এবার মহাদেব

বজরং দলের সদস্যরা বলছেন,ববির উচিৎ দাদা সানির কাছে কিছু শেখা।সানি যেমন দেশপ্রেম মূলক ছবি করতেই বেশি পছন্দ করেন,তেমন ছবি কেন করেন না ববি।ভাঙচুরের ঘটনা নিয়ে ইতিমধ্যেই নড়েচড়ে বসেছে ভোপাল পুলিশ।বেশ কিছু দুষ্কৃতিকে গ্রেফতারও করা হয়েছে বলে খবর।